पाएं अपने शहर की ताज़ा ख़बरें और फ्री ई-पेपरडाउनलोड करें
शहर के गुरुद्वारा श्री शहीद गंज साहिब में श्री गुरु तेग बहादुर जी के 400 वर्ष प्रकाश पर्व श्रद्धा से मनाया। इस मौके श्री अखंड पाठ साहिब जी के भोग डाले गए उपरांत गुरुद्वारा साहिब के हजूरी रागी ज्ञानी साहिब सिंह, बीबी मनप्रीत कौर और सुखमणि साहिब सेवा सोसायटी ने संगत को कीर्तन दरबार से निहाल किया। इसी तरह शहर के गुरुद्वारा श्री कोतवाली साहिब में भी प्रकाश पर्व मनाया। इस मौके श्री अखंड पाठ साहिब के भोग डाले गए और हजूरी रागी ज्ञानी कुलवंत सिंह, कथावाचक ज्ञानी रविंदर सिंह की ओर से कीर्तन कथा दरबार से संगत को निहाल किया। इस मौके गुरु का लंगर भी अटूट चलाया गया। इस मौके पर जिला योजना बोर्ड मोहाली के चेयरमैन विजय शर्मा टिंकू, कौंसलर जगदेव सिंह बिट्टू, कौंसलर जरनैल कौर, कौंसलर राजवीर सिंह, कौंसलर राजेश कुमार, कौंसलर रिंपी कुमार, कौंसलर राकेश कुमार बग्गा, वरिंदर सिंह, संदीप सोनू, संगत सिंह, गुरुद्वारा साहिब के हेड ग्रंथी ज्ञानी हरिंदर सिंह, परमात्मा सिंह, जस्सा सिंह, जैमल सिंह, अजीत सिंह, कुलविंदर सिंह आदि मौजूद थे।
गुरुद्वारा सिंह सभा में मनाया प्रकाश पर्व, सुनाया कीर्तन
कादियां | श्री गुरु तेग बहादुर साहिब जी के शताब्दी प्रकाश पर्व गुरुद्वारा सिंह सभा कादियां में श्रद्धा से मनाया। इसमें अखंड पाठ साहिब के भोग उपरांत हजूरी रागी भाई जगजीत सिंह ने कीर्तन किया। हेड ग्रंथी सरदारा सिंह ने गुरु इतिहास से अवगत करवाया। यहां पर जिला प्रशासन द्वारा लॉकडाउन की जारी हिदायतों का विशेष ध्यान रखा गया। यहां पर करतार सिंह, त्रिलोक सिंह, चैनसिंह बीएलओ, सुखविंदर सिंह प्रिंसिपल अंग्रेज सिंह, इकबाल सिंह, रणजीत सिंह व श्रद्धालु मौजूद थे।
भाजपा महिला विंग ने श्रद्धासुमन अर्पित किए
कादियां | भाजपा महिला विंग ने जिला प्रधान कुलविंदर कौर की अगुवाई में श्री गुरु तेग बहादुर जी का 400वां प्रकाश पर्व मनाया। इस दौरान उन्होंने समूह जिलावासियों को शुभकामनाएं भेंट करते हुए बधाई दी और श्री गुरु तेग बहादुर जी की तस्वीर पर फूल मालाएं चढ़ाई।
जिला प्रधान कुलविंदर कौर ने कहा कि श्री गुरु तेग बहादुर जी एक महान शख्सियत थे, जिन्होंने कश्मीरी पंडितों को बचाने के लिए उनके आग्रह पर अपने बेटे साहिब श्री गुरु गोबिंद सिंह जी की बात सुन दिल्ली के चांदनी चौक में अपनी शहादत दी थी। उन्होंने कहा कि आज भी जरुरत है कि हमें अपने गुरुओं के दिखाए मार्ग पर चलते हुए प्रेम भाव से रहने की तथा इस कोरोना महामारी में एक दूसरे का सहारा बनने की। इस मौके महिला विंग की कार्यकर्ता मौजूद रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn